《拟古十首 其四》
元代·周砥

别君能几时，秋叶忽辞柯。蟏蛸已在户，流萤亦渡河。

感物抱悁结，容华恐蹉跎。黄鹄飞青云，游鱼潜绿波。

岂不怀契阔，慰此离恨多。明月照机杼，不织鸳鸯罗。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。